जब आप तेज हवा के मौसम में बाहर निकलने जा रही हों तो एक हाइड्रेटिंग क्रीम लगाकर डीहाइड्रेशन से बचा जा सकता है। जब तापमान शून्य के नीचे हो तो एक नारिशिंग क्रीम लगाना बेहतर होता है। अपने चेहरे पर सीधी धूप पड़ने देने से हमेशा बचाव करना चाहिए। यदि आप कमरे में अपना ज़्यादा बिताती हैं तो उस कमरे में सूखी हवा से बचना चाहिए। खास तरह से डिज़ाइन किए गए एयर ह्यूमिडीफ़ायर की मदद से कमरे में त्वचा के लिए उचित नमी मेनटेन की जा सकती है (40-60%)। एक स्वस्थ डाइट में काफी मात्रा में सब्जियाँ और फल शामिल होने चाहिए जिनसे त्वचा को बीटा-कैरोटीन मिलता है और जो त्वचा के स्वास्थ्य के लिए काफी महत्वपूर्ण होता है। आवोकाडो, खूबानी, टमाटर, शिमला मिर्च, कद्दू और खासकर गाजर खाने से आपकी त्वचा को बहुत फायदा होगा। यदि आप माँसाहारी हैं तो अपने खाने में थोड़ी मछली शामिल करने से भी त्वचा पर अच्छा असर होता है।